Drie verskyn binnekort vir Heyns-moord | Maroela Media
Staatsaanklaer Samantha Raphels het die hofdatum vir Juan Liedeman, 'n sakeman van Malmesbury, en die broers Marthinus en Sarel van der Walt vir 4 Augustus bepaal.
Raphels sê 'n moontlik pleitooreenkoms sal met Liedeman bereik word, maar dit is nog nie gefinaliseer nie.
Regterpresident John Hlophe het die saak tot 23 Mei uitgestel vir nog 'n voorverhoorkonferensie.
Die broers staar aanklagte van moord en roof in die gesig.
Liedeman, 'n skrootwerfeienaar van Malmesbury, word daarvan beskuldig dat hy Heyns se gesteelde voertuig in sy besit gehad het. Die direkteur van openbare vervolging het besluit om hom aan te kla van medepligtigheid in 'n rooftog en regsverydeling. Hy is in Junie 2013 vrygelaat op borgtog van R20 000 nadat hy uitsonderlike omstandighede bewys het. Hy het in sy aansoek om borgtog gesê hy het voor en na sy inhegtenisneming dreigemente van die Van der Walts ontvang.
Liedeman sê Sarel het eers vir hom gewerk, maar hy het hom konfronteer en dadelik afgedank nadat hy glo van die onderneming gesteel het. -SAPA